— Навучанне верхавой яздзе — індывідуальны працэс. Аднаму чалавеку спатрэбіцца паўтары гадзіны заняткаў у дзень, другому — паўгадзіны. Трэба кіравацца ўласным самаадчуваннем. Увогуле, двух трэніровак у месяц будзе дастаткова, каб цела запомніла правільную пасадку. Да таго ж падчас язды я тлумачу, што і як трэба рабіць. Пасля паўтараем з вучнем пройдзены тэарэтычны матэрыял. Для тых, хто добра ўмее трымацца на кані, ладжу верхавыя прагулкі. Можна выбраць любы з пяці маршрутаў. Самы доўгі разлічаны на 8 гадзін. Ён дазваляе праехаць да 45 кіламетраў, — расказаў Якаў.